หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
12 มิ.ย. 2558

PTTGC ยังทัน แนวรับ 66.50 บาท แนวต้าน 70.00 บาท
ประเด็นวิเคราะห์:
– PTTGC หลังจากเคยเขียนแนะนำไปเมื่อวันที่ 8 มิ.ย. ที่ผ่านมา ในที่สุดก็สามารถฝันฝ่าแนวต้านสำคัญตรงบริเวณ 67.00 บาท ขึ้นมาได้จนได้ และกลับมายืนเหนือเส้นค่าเฉลี่ย SMA 5 วัน ได้อีกครั้ง แสดงถึงแนวโน้มความแรงในระยะสั้นของ PTTGCน่าจะยังคงมีต่อ
– การทำจังหวะ Breakout ผ่านแนวต้านวานนี้ ทำให้เกิดสัญญาณบวกจาก MACD ที่ขึ้นมาตัดเส้น Signal Line เป็นตัวยืนยัน แนวโน้มการขึ้นต่อได้เป็นอย่างดี แต่อย่างไรก็ตามก็มีจุดบกพร่องให้เห็นเล็กน้อย จากที่ราคาทำให้ New High แต่ MACD กลับไม่ทำ New High ตาม ทำให้เชื่อว่าการขึ้นรอบนี้น่าจะไปไม่ไกลมาก โดยประเมินเป้าหมายไว้ที่ระดับกรอบบนของแนว Uptrend Line ที่บริเวณ 70.00 บาท
– ซื้อเล่นสั้น โดยมีเป้าหมายที่ 70.00 บาท และ ตั้งจุดตัดขาดทุนที่ 66.50 บาท